stanford-oval/wikipedia huggingface dataset:
Pettävän varjon uudet seikkailut

| Pettävän varjon uudet seikkailut> Another Thin Man |
| --- | --- |

Ohjaaja:  W. S. Van Dyke
Käsikirjoittaja:   Albert Hackett  Frances Goodrich 
Tuottaja:  Hunt Stromberg
Säveltäjä:  Edward Ward
Kuvaaja:  William H. Daniels
Tuotantosuunnittelija:  Cedric Gibbons
Pääosat:   William Powell  Myrna Loy 
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer Netflix
Ensi-ilta:   17. marraskuuta 1939 (US)  23. heinäkuuta 1948 (FI) 
Kesto:  103 minuuttia
Alkuperäiskieli:   englanti  espanja 
Edeltäjä:  Pettävän varjon seuraaja, 1936
Seuraaja:  Pettävä varjo kummittelee, 1941
Aiheesta muualla
IMDb 
Elonet
AllMovie
Infobox OKNimi-testi OK: 
Pettävän varjon uudet seikkailut (engl. Another Thin Man) on vuonna 1939 julkaistu yhdysvaltalainen MGM:n rikos-/komediaelokuva ja kolmas Pettävä varjo-elokuva, jonka on ohjannut W. S. Van Dyke. Päärooleja esittävät William Powell ja Myrna Loy Nick ja Nora Charlesina. Heidän poikansa Nick Junior tuli tarinaan mukaan tässä elokuvassa. Tämä oli heidän kahdeksas yhteinen elokuvansa. Sivuosissa ovat muun muassa Virginia Grey, Otto Kruger ja C. Aubrey Smith. Käsikirjoituksen laativat aiempien osien tavoin Albert Hackett ja Frances Goodrich.
Pettävän varjon uudet seikkailut sai ensi-illan Yhdysvalloissa 17. marraskuuta vuonna 1939 ja Suomessa Pettävän varjon uudet seikkailut ilmestyi yhdeksän vuotta myöhemmin 23. heinäkuuta 1948.
Ilmestymisaikaansa elokuvaa mainostettiin nimellä Return of the Thin Man ennen kuin se vaihdettiin Another Thin Maniksi.
Juoni

Nick ja Nora Charles (Powell ja Loy) palaavat New Yorkiin koiransa ja poikansa kanssa. Heidät kutsutaan viettämään viikonloppua eversti Burr MacFay’n (Smith) taloon Long Islandille. MacFay haluaa hyvin tuntemansa etsivän tutkimaan uhkauksia, joita hän on saanut Phil Churchilta (Leonard). Kun MacFay kuolee, Churchista tulee pääepäilty. Nick on kuitenkin skeptinen; hänen mielestään jotain paljon monimutkaisempaa on tekeillä. MacFay’n tyttärellä (Grey), taloudenhoitajalla (Gordon) tai monilla muilla taitaa olla näppinsä pelissä vanhan everstin kuolemassa.
Näyttelijät

| 0 | 1 | 2 |
| --- | --- | --- |
|  William Powell  | … |  Nick Charles   |
|  Myrna Loy  | … |  Nora Charles   |
|  Virginia Grey  | … |  Lois MacFay / Linda Mills   |
|  Otto Kruger  | … |  Piirisyyttäjän assistentti Van Slack   |
|  C. Aubrey Smith  | … |  Eversti Burr MacFay   |
|  Ruth Hussey  | … |  Dorothy Walters   |
|  Nat Pendleton  | … |  Luutnantti Guild   |
|  Patric Knowles  | … |  Dudley Horn, Lois'n sulhanen   |
|  Tom Neal  | … |  Freddie Coleman, MacFay'n sihteeri   |
|  Phyllis Gordon  | … |  Rouva Isabella Bellam, MacFay'n taloudenhoitaja   |
|  Sheldon Leonard  | … |  Phil Church   |
|  Don Costello  | … |  ”Diamond Back” Vogel   |
Aiheesta muualla

Wikimedia Commonsissa on kuvia tai muita tiedostoja aiheesta .
Pettävän varjon uudet seikkailut Internet Movie Databasessa (englanniksi)
Pettävän varjon uudet seikkailut Elonet.
Pettävän varjon uudet seikkailut AllMoviessa. (englanniksi)
Pettävän varjon uudet seikkailut TCM Movie Databasessa (englanniksi)
Poseidónio

| Poseidónio Ποσειδώνιο |
| --- | --- |
 Poseidónion kylä.
 Poseidónio
 Koordinaatit: 37°42′50″N, 27°3′26″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Sámos
Kunta:  Anatolikí Sámos
Hallinto:  
 – Asutustyyppi:  kylä
 – Kallikrates-koodi:  5601010804
Väkiluku (2011):  31
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Poseidónio (kreik. Ποσειδώνιο; myös transl. Posidónio) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Poseidónio on osa Palaiókastron kyläyhdyskuntaa. Kylän väkiluku on 31 (vuonna 2011).
Poseidónion rantaa.
Poseidónion kylä sijaitsee luonnosatamalahden pohjukassa Sámoksen kaakkoisrannikolla noin 15 kilometriä kaakkoon saaren keskuksesta Sámoksen kaupungista. Nykyisin se tunnetaan rannastaan ja on kehittynyt pienimuotoiseksi turistikohteeksi.
Ennen vuotta 2011 kylä kuului Vathýn kuntaan ja vuosina 2011–2019 Sámoksen kuntaan ja sen Vathýn kunnallisyksikköön.
Aiheesta muualla

Kuvia tai muita tiedostoja aiheesta Poseidónio Wikimedia Commonsissa
Posetiivinen orkesteri

| Posetiivinen orkesteri Turo's Hevi Gee |
| --- | --- | --- |

Kokoelmalevyn tiedot
 Äänitetty : 1989–1995
 Julkaistu: 2005
 Tyylilaji: huumorirock
 Kesto: 36.34
 Levy-yhtiö: Poptori Oy
Turo’s Hevi Geen muut julkaisut
| Rock’n’rollia G-Pisteestä 2003 | Posetiivinen orkesteri 2005 | Lahest! 2006 |
Posetiivinen orkesteri on huumorirock-yhtye Turo's Hevi Geen vuonna 2005 ilmestynyt kokoelma-albumi. Se sisältää yhtyeen vähemmän tunnettuja kappaleita vuosilta 1989–1995.
Kappaleet

Mr. Bass Man – 2.22
Osta lippu saliin – 2.35
Taasko mainos? – 0.20
Pistetään, pistetään – 3.23
Turon ikioma rock'n'roll – 2.39
Tussu – 2.15
Meibeliin – 2.29
Okkupaado – 1.48
Kevät toi... – 0.59
Paavo ja Desiré – 3.00
Posetiivinen orkesteri – 2.05
Pikaruoka nakkarin – 3.26
Tännään ostetaan – 0.41
Hurja huutokauppias – 3.08
Valomerkin ajan blues – 3.38
Truidii – 1.39
Puudute

Puudutteita käytetään kivun lievitykseen ja puuduttamiseen. Puudutteita ovat esimerkiksi:
lidokaiini
ropivakaiini
bupivakaiini
Planeetat (orkesterisarja)

Planeetat (The Planets) on englantilaisen Gustav Holstin vuosina 1914–1916 säveltämä orkesterisarja, jonka osat on nimetty aurinkokunnan planeettojen mukaan. Teos on säveltäjän esitetyimpiä ja siitä on saatavilla useita levytyksiä. Sarja kantaesitettiin Lontoossa 29. syyskuuta 1918 Sir Adrian Boultin johtamana. Ensimmäinen julkinen esitys ensimmäisen maailmansodan jälkeen oli Birminghamissa 10. lokakuuta 1920. Holst sai idean teokseensa Clifford Baxilta. Säveltäjä oli sitä mieltä, että teos ei sen suosiosta huolimatta kuulunut hänen parhaimpiin teoksiinsa. Hän ilmaisi katkeruutensa siitä, että koki muiden teostensa jäävän täysin Planeettojen varjoon.
Osat

Esittäjä Skidmore College Orchestra
Esittäjä United States Air Force Heritage of America Band
Esittäjä United States Air Force Heritage of America Band
Esittäjä Skidmore College Orchestra
Esittäjä United States Air Force Heritage of America Band
Äänitiedostojen kuunteluohjeet
Mars, sodan tuoja
Venus, rauhan tuoja
Merkurius, siivekäs sanansaattaja
Jupiter, iloisuuden tuoja
Saturnus, vanhuuden tuoja
Uranus, taikuri
Neptunus, mystikko
Sarjassa on seitsemän osaa, jotka on nimetty aurinkokuntamme planeettojen mukaan. Mukana ovat Maata lukuun ottamatta kaikki planeetat. Maa ei ole mukana, koska osien inspiraation lähde oli astrologinen ja mytologinen, ei tähtitieteellinen. Kukin osa on otsikoitu antiikin jumalien mukaan, esimerkiksi Mars on alaotsikoltaan ”sodan tuoja”, sillä Mars on sodan jumala. Jupiter-osan keskellä soiva melodia tunnetaan brittiläisessä maailmassa nimellä Thaxted, ja siihen on sovitettu myöhemmin useita virsiä ja isänmaallisia lauluja, mukaan lukien Holstin itsensä säveltämä ”I Vow to Thee, My Country”. Muut osat on sävelletty pelkästään sinfoniaorkesterille, mutta Neptunus-osan kokoonpanoon kuuluu lisäksi kaksi naiskuoroa (sopraano-sopraano-altto/sopraano-sopraano-altto).
Holst oli vielä elossa, kun Pluto löydettiin vuonna 1930. Hän ei kuitenkaan päättänyt lisätä orkesterisarjaansa Pluton mukaan nimettyä osaa. Vuonna 2000 manchesterilainen Hallé Orchestra tilasi säveltäjä Colin Matthewsilta Planeettojen kahdeksannen osan, Pluton. Hän otti tilauksen vastaan, ja uuden osan ensimmäinen esitys oli Manchesterissa Kent Naganon johtamana 11. toukokuuta 2000. Pluton asema muutettiin elokuussa 2006 kääpiöplaneetaksi, joten Holstin alkuperäinen sarja vastaa jälleen aurinkokuntamme tunnettuja planeettoja Maata lukuun ottamatta.
Aiheesta muualla

Nuotteja public domainissa:
The Planets, Op.32, International Music Score Library Project
The Planets: Suite for Large Orchestra archive.org-palvelussa
Pyhän Laurin kirkko

Pyhän Laurin kirkko, Pyhälle Laurentiukselle omistettu kirkko, tarkoittaa seuraavia suomalaisia kirkkorakennuksia:
Isonkyrön vanha kirkko
Janakkalan Pyhän Laurin kirkko
Lohjan Pyhän Laurin kirkko
Mynämäen Pyhän Laurin kirkko
Perniön Pyhän Laurin kirkko
Vantaan Pyhän Laurin kirkko
Pyhän Laurin kappeli Vantaalla
Pyhän Laurin kappeli Helsingin Lehtisaaressa
Pyhän Laurin kirkko, rauniokirkko Hämeenkoskella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyhän Laurin kirkko”, voi hakea sivunnimihaulla, laajalla sivunnimihaulla tai tekstihaulla.
Puudožin kihlakunta

| Puudožin kihlakunta Пу́дожский уе́зд |
| --- | --- |
 Kihlakunnan sijainti kuvernementin kartalla
Kuvernementti:  Aunuksen kuvernementti
Perustettu:  1785
Hallinto:  
 – hallinnollinen keskus:  Puudoži
Väkiluku (1897):  33 661
Puudožin kihlakunta (ven. Пу́дожский уе́зд, Pudožski ujezd) oli kihlakunta Venäjän keisarikunnan Aunuksen kuvernementissa. Kihlakunta sijaitsi Äänisen itäpuolella. Luoteessa se rajoittui Poventsan kihlakuntaan, idässä Kargopolin kihlakuntaan ja etelässä Vytegran kihlakuntaan. Kihlakunnan hallintokaupunki oli Puudoži.
Vuoden 1897 väestönlaskennassa kihlakunnan asukkaista 99,7 % oli venäläisiä. Vuonna 1923 kihlakunta liitettiin kuitenkin tuolloin perustettuun Karjalan autonomiseen sosialistiseen neuvostotasavaltaan, jossa karjalaiset tämän vuoksi jäivät vähemmistöksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: ru:Пудожский уезд & ru:Олонецкая губерния
Poseidonía

| Poseidonía Ποσειδωνία |
| --- | --- |
 Kunnallisyksikön sijainti
 Poseidonía
 Koordinaatit: 37°23′24″N, 24°53′12″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Sýros
Kunta:  Sýros-Ermoúpoli
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  580103
Väkiluku (2011):  3 893
 – Kylä­yhdys­kunta:  928
 – Kylä:  760
Aikavyöhyke:  UTC+2
 – Kesäaika:  UTC+3
Rekisterikilpi:  EM
Infobox OKVirheellinen NIMI-arvo: 
Poseidonía (kreik. Ποσειδωνία; myös Posidonía) on Kreikan kylä sekä samanniminen Sýros-Ermoúpolin kunnan kunnallisyksikkö (Δημοτική Ενότητα Ποσειδωνίας, Dimotikí Enótita Poseidonías) ja entinen itsenäinen kunta. Se sijaitsee Sýroksen saarella, Sýroksen alueyksikössä Etelä-Egean saarten alueella. Koko kunnallisyksikön väkiluku on 3 893 ja varsinaisen Poseidonían kylän väkiluku 760 (vuonna 2011).
Poseidonían kylä sijaitsee Sýroksen saaren lounaisrannikolla noin 13 kilometriä saaren pääkaupungista Ermoúpolista. Kunnallisyksikkö käsittää saaren koko eteläosan. Poseidonía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Sýros-Ermoúpolin kunnaksi yhdessä Áno Sýroksen ja Ermoúpolin kanssa, jolloin se muuttui uuden kunnan kunnallisyksiköksi. Kunnallisyksikön suurin asutus on Várin kylä.
Kunnallisyksikön osat

Poseidonían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Foínikas | Foínikas | 716 |
| Foínikas | Víssa | 222 |
| Poseidonía | Ádeiata | 93 |
| Poseidonía | Mégas Gialós | 75 |
| Poseidonía | Poseidonía | 760 |
| Poseidonía | Schinonísi (saari) | 0 |
| Poseidonía | Strongyló (saari) | 0 |
| Vári | Áspro (saari) | 0 |
| Vári | Azólimnos | 123 |
| Vári | Mégas Gialós | 320 |
| Vári | Náta (saari) | 0 |
| Vári | Vári | 1 584 |
Yhteensä: 3 893
Philadelphian piirikunta

Philadelphian piirikunta (engl. Philadelphia County) on piirikunta Yhdysvalloissa, Pennsylvaniassa. Se on nykyään yhdistetty Philadelphian kaupungin kanssa, mutta on edelleen kuitenkin olemassa paperilla. Se on väkiluvultaan Pennsylvanian suurin piirikunta ja pinta-alaltaan toiseksi pienin.
Historia

William Penn perusti 1682 Pennsylvanian kolme alkuperäistä piirikuntaa: Philadelphian, Chesterin ja Bucksin. Philadelphian piirikunnasta siirrettiin alueita Berksin piirikuntaan 1751 ja Montgomeryn piirikuntaan 1784. Kaikki Philadelphian piirikunnan kunnat yhdistettiin 1854 Philadelphian kaupunkiin, joka siis laajeni käsittämään koko piirikunnan alueen. Philadelphian piirikunnan hallinto lakkautettiin ja yhdistettiin Philadelphian kaupungin hallintoon 1952.
Väestö

Piirikunnan asukkaista 40,1 prosenttia on afroamerikkalaisia, 34 prosenttia valkoisia 12,75 prosenttia latinalaisamerikkalaisia ja 7,42 prosenttia aasialaisia. 23,9 prosenttia asukkaista puhuvat myös muita kieliä kuin englantia. 92,8 prosenttia asukkaista on Yhdysvaltain kansalaisia. Piirikunnan väestön keski-ikä on 34,5 vuotta.
Kuvia piirikunnasta

Philadelphian keskustaa.
Independence Hall.
Aiheesta muualla

Kuvia tai muita tiedostoja aiheesta Philadelphian piirikunta Wikimedia Commonsissa
Pyhän Leonardin katolinen kirkko (Madison, Nebraska)

| Pyhän Leonardin katolinen kirkko Saint Leonard Catholic Church |
| --- | --- |

Sijainti:  Madison, Nebraska, Yhdysvallat
Koordinaatit:  41°49′33.35″N, 97°27′11.51″W
Kirkkokunta:  Katolinen kirkko
Hiippakunta:  Omaha
Rakentamisvuosi:  1913
Suunnittelija:  Jacob M. Nachtigall
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Leonardin katolinen kirkko (engl. Saint Leonard Catholic Church) on National Register of Historic Places -rekisteriin merkitty kirkko Madisonissa, Nebraskassa. Kirkko valmistui vuonna 1913. Keskilaiva on 98 jalkaa pitkä. Alttarilla olevassa pyhäinjäännöslippaassa on Leonardin, kirkon nimikkopyhimyksen, luunsiru.
Penttilänlampi (Mäntyharju)

| Pentilänlampi Pentinlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°24′48″N, 26°53′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Pyhäveteen 
Taajamat:  Mäntyharjun asemanseutu
Järvinumero:  14.972.1.002
Mittaustietoja
Pinnankorkeus:  84,3 m  
Pituus:  1,2 km  
Leveys:  350 m  
Rantaviiva:  2,816 km  
Pinta-ala:  18,621 ha  
Saaria:  1 
 fiPentilänlampi 
Penttilänlampi tai Pentinlampi  on Etelä-Savossa Mäntyharjulla sen asemanseudulla sijaitseva lampi.
Maantietoa

Penttilänlampi on 1,2 kilometriä pitkä, 350 metriä leveä, ja sen pinta-ala on 18,6 hehtaaria. Kyseessä on metsälampi, vaikka se sijaitseekin aivan Mäntyharjun asemanseudun taajaman lähettyvillä. Se jää Savon radan itäpuolelle, mikä ilmeisesti eristää alueen rakentamiselta. Lammella on kartan mukaan yksi luotomainen saari, mutta aikaisemmin sillä oli vielä toinenkin luoto länsiosassa. Lammen rantaviivan pituus on 2,8 kilometriä ja sen rannat ovat kangasmetsää. Ainoa kosteikko sijaitsee Vuoriniemestä tulevan ojan suulla. Lammella on neljä vapaa-ajan asuntoa, joille tulee ajopolut.
Luontoarvoja

Vuonna 2007 tehdyn vesistömittauksen perusteella lammen vesi on virkistystarkoitusta ajatellen laatultaan hyvää. Mittausten mukaan lampi on ravinnetyypiltään karu. Vesi oli vedenväriltään ruskeaa ja lievästi hapanta. Lammen alusvedessä esiintyy happivajausta, kun pohjan läheltä mitattiin happikylläisyydeksi 21%. Vedenlaatu oli vuonna 2020 samanlainen.
Historiaa

Savonradan Mäntyharjun osuus on rakennettu vuosina 1886–1889. Vuonna 1940 julkaistussa Mäntyharjun seudun taloudellisessa kartassa näkyy pieniä peltopalstoja, jotka ulottuvat rantaan saakka. Vuoden 1969 peruskartassa on taajaman asuinalueet kaavoitettu lammen läheisyyteen, mutta lammella on edelleen metsäinen ilme. Kartassa on rantaan rakennettu kolme pientä rantamökkiä. Vuoden 1986 kartassa on länsirantaan rakennettu myös asuintalo. Lammen karttanimi muuttui Pentinlammesta Penttilänlampeen vuosien 1969 ja 1986 välissä.
Vesistösuhteet

Penttilänlampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lampeen on johdettu yksi lyhyt metsäoja. Lampi laskee luoteessa sijaitsevaan Kurkilampeen tai Kurkilahteen, joka muodostaa Pyhävedessä pienen lahden. Laskuoja alittaa rautatien rinnakkaiset raiteet ja seututien 368. Lammen vedenpinnan korkeus on 84,3 metriä mpy. ja Pyhäveden 81,5 metriä, joten ojalla on pudotusta 2,8 metriä.
Euroopan alueiden komitea

| Euroopan alueiden komitea  |
| --- | --- |

 Euroopan alueiden komitea toimii Jacques Delors-rakennuksessa.
Perustettu:  1994
Tyyppi:  Neuvoa-antava toimielin
Sijainti:  Jacques Delors-rakennus Bryssel, Belgia
Aiheesta muualla
Sivusto
Euroopan alueiden komitea (AK) on paikallis- ja aluehallintoa edustava elin Euroopan unionissa (EU). Se on valtiotasoa alempien hallintotasojen (alueiden, maakuntien, kuntien ja kaupunkien) suora vaikutuskanava EU:n toimielinrakenteessa.
Alueiden komitea perustettiin vuonna 1994. Perustamisen taustalla oli kaksi syytä: ensinnäkin noin kolme neljäsosaa EU:n lainsäädännöstä pannaan täytäntöön paikallis- tai aluetasolla, joten oli perusteltua antaa paikallis- ja aluetason edustajille mahdollisuus vaikuttaa uuden EU-lainsäädännön laatimiseen. Toinen huolenaihe oli ihmisten etääntyminen Euroopan yhdentymisprosessista. EU-kansalaisia lähinnä olevan vaaleilla valitun hallintotason ottaminen mukaan EU:n päätöksentekoon nähtiin keinona tuoda EU:ta lähemmäs ihmisten arkea.
Periaatteet

Komitean työtä ohjaavat toissijaisuusperiaate, läheisyysperiaate ja kumppanuusperiaate.
Subsidiariteetti- eli toissijaisuusperiaate vahvistettiin EU:n perussopimuksissa samaan aikaan kun alueiden komitea perustettiin. Periaate merkitsee sitä, että päätökset tulisi tehdä EU:ssa tasolla, joka on mahdollisimman lähellä kansalaisia. Toisin sanoen EU:n ei tulisi puuttua kysymyksiin, jotka voidaan hoitaa paremmin valtio-, alue- tai paikallistason hallinnossa.
Läheisyysperiaatteen mukaan kaikkien hallintotasojen tulisi pyrkiä toimimaan lähellä kansalaisia. Niiden tulisi huolehtia etenkin työskentelyn avoimuudesta, jotta ihmiset tietäisivät, kuka on vastuussa mistäkin ja kenelle voi esittää mielipiteensä.
Kumppanuusperiaatteen mukaan toimiva EU-hallinto edellyttää EU-, valtio-, alue- ja paikallistason yhteistyötä. Kaikki neljä hallintotasoa ovat välttämättömiä, ja niiden tulisi osallistua päätöksentekoprosessiin "monitasoisen hallintomallin" mukaisesti.
Toimiala

Perussopimuksissa Euroopan komissio ja Euroopan unionin neuvosto velvoitetaan kuulemaan Euroopan alueiden komiteaa kaikista uusista ehdotuksista sellaisilla aloilla, joilla on vaikutuksia alue- ja paikallistasoon. Näiden alojen lisäksi komissiolla, neuvostolla ja Euroopan parlamentilla on mahdollisuus kuulla komiteaa muistakin aiheista, jos ne katsovat ehdotuksen vaikuttavan merkittävästi alue- tai paikallistasoon. Alueiden komitea voi myös antaa oma-aloitteisia lausuntoja nostaakseen haluamiaan aiheita EU:n asialistalle.
Lissabonin sopimuksen (toissijaisuus- ja suhteellisuusperiaatteen soveltamisesta annetun pöytäkirjan (N:o 2) 8. artikla) myötä komitea sai oikeuden (etuoikeutetun aseman) panna kanteita vireille Euroopan unionin tuomioistuimessa.
Kokoonpano

Komiteassa on 350 jäsentä. Kunkin EU:n jäsenvaltion jäsenluku on suhteutettu karkeasti maan väkilukuun.
| --- | --- |
24:  Italia,  Ranska,  Saksa
21:  Espanja,  Puola
15:  Romania
12:  Alankomaat,  Belgia,  Bulgaria,  Itävalta,  Kreikka,  Portugali,  Ruotsi,  Tšekki,  Unkari
9:  Irlanti,  Kroatia,  Liettua,  Slovakia,  Suomi,  Tanska
7:  Latvia,  Slovenia,  Viro
6:  Kypros,  Luxemburg
5:  Malta
Suomen valtuuskunta

Suomea komiteassa edustaa Suomen valtuuskunta, jonka yhdeksästä edustajasta kahdeksan on manner-Suomesta ja yksi Ahvenanmaalta. Edustajat valitsee Euroopan unionin neuvosto, jolle Valtioneuvosto tekee esitykset valinnoista työ- ja elinkeinoministeriön esityksestä.
Suomen valtuuskuntaan kuuluivat kaudella 2013-2017 Nousiaisten kunnanvaltuuston jäsen Ilpo Haalisto (ps.), Laitilan kaupunginvaltuuston jäsen Pauliina Haijanen (kok.), Espoon kaupunginvaltuuston jäsen Sirpa Hertell (vihr.), Keravan kaupunginvaltuuston jäsen Anne Karjalainen (sd.), Rovaniemen kaupunginvaltuuston jäsen Antti Liikkanen (sd.), Ahvenanmaan kansliaministeri Gun-Mari Lindholm, Espoon kaupunginvaltuuston jäsen Markku Markkula (kok.), Lapinlahden kunnanvaltuuston jäsen Ossi Martikainen (kesk.) sekä Säkylän kunnanvaltuuston jäsen Satu Tietari (kesk.).
Varajäseniä ovat Tampereen kaupunginvaltuuston jäsen Tiina Elovaara (ps.), Vantaan kaupunginvaltuuston jäsen Patrik Karlsson (r.), Kemin kaupunginvaltuuston jäsen Veikko Kumpumäki (vas.), Tornion kaupunginvaltuuston jäsen Katri Kulmuni (kesk.), Helsingin kaupunginvaltuuston jäsen Hannele Luukkainen (kok.), Vaasan kaupunginvaltuuston jäsen Matias Mäkynen (sd.), Liperin kunnanvaltuuston jäsen Sanna Parkkinen (sd.), Pirkkalan kunnanvaltuuston jäsen Antero Saksala (kok.), sekä Ahvenanmaan maakuntapäivien jäsen Wille Valve.
Työskentely

Euroopan komissio, ministerineuvosto ja Euroopan parlamentti kuulevat alueiden komiteaa valmistellessaan lainsäädäntöä (direktiivejä, asetuksia jne.) aiheista, jotka vaikuttavat alue- ja paikallisyhteisöihin. Asiakirjojen luonnokset lähetetään asiasta vastaaville alueiden komitean valiokunnille. Sen jälkeen nimetään esittelijä, jonka tehtävänä on laatia aiheesta AK:n lausunto. AK:n valiokunnan on hyväksyttävä lausuntoluonnos ennen kuin sitä voidaan käsitellä täysistunnossa. Kun lausunto on hyväksytty täysistunnossa, se lähetetään tiedoksi kaikille Euroopan unionin toimielimille ja julkaistaan EU:n virallisessa lehdessä.
Päätöslauselmissa AK voi ilmaista kantansa tärkeistä ajankohtaisaiheista. Myös AK:n poliittiset ryhmät voivat laatia päätöslauselmia.
Alueiden komitea tuottaa tutkimuksia monista EU:n alue- ja paikallisulottuvuuteen liittyvistä aiheista (koulutuksesta, liikenteestä, sosiaalipolitiikasta, laajentumisesta jne.). Tutkimukset tehdään yhteistyössä komitean ulkopuolisten asiantuntijoiden kanssa. Lisäksi AK laatii suurelle yleisölle ja alue- ja paikallistason vaikuttajille suunnattuja julkaisuja, joissa selostetaan komitean toimintaa ja ajankohtaisten poliittisten aiheiden käsittelyä.
AK järjestää yhdessä paikallis- ja aluetason kumppaneiden ja muiden EU:n toimielinten kanssa konferensseja, seminaareja ja näyttelyjä. Kerran vuodessa järjestettävä alueiden ja kuntien teemaviikko (Open Days) tuo AK:n tiloihin tuhansia osallistujia, jotka ottavat osaa vilkkaisiin keskusteluihin tai etsivät yhteistyökumppaneita erilaisiin hankkeisiin.
Aiheesta muualla

Euroopan alueiden komitean verkkosivut (Arkistoitu – Internet Archive)
Eurooppa alueellani (Arkistoitu – Internet Archive)
Alueiden komitean jäsenet
Punahuppukaijat

| Punahuppukaijat |
| --- | --- |
 Punanaamiokaija (Geoffroyus geoffroyi)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Punahuppukaijat Geoffroyus  Bonaparte, 1850
Katso myös
   Punahuppukaijat Wikispeciesissä   Punahuppukaijat Commonsissa 
Infobox OKNimi-testi OK: 
Punahuppukaijat (Geoffroyus) on kaijojen heimoon kuuluva lintusuku.
Lajit

Laulukaija (Geoffroyus heteroclitus)
Punanaamiokaija (Geoffroyus geoffroyi)
Sinisepelkaija (Geoffroyus simplex)
Aiheesta muualla

BirdLife Suomi ry: Maailman lintujen suomenkieliset nimet 3., uudistettu painos (2018)